open-index/open-wikipedia-markdown huggingface dataset:
Peter Griffiths

**Peter Harry Steve Griffiths** (24. toukokuuta 1928 West Bromwich – 20. marraskuuta 2013) oli brittiläinen Konservatiivipuolueen poliitikko. Hän kouluttautui opettajaksi ja istui Smethwickin valtuustossa jo vuosina 1955–1963.

Griffiths istui Yhdistyneen kuningaskunnan parlamentin jäsenenä vuosina 1964–1966 ja 1979–1997. Hänellä oli puolisonsa Jeannetten kanssa kaksi lasta.

## Lähteet
Flanderin ympäriajo 2007

**Flanderin ympäriajo 2007** oli järjestyksessään 91. Flanderin ympäriajo. Kilpailu käytiin 8. huhtikuuta 2007 Brüggestä Meerbekeen. 259&nbsp;kilometrin reitillä oli 18&nbsp;nousua ja kaikkiaan 22&nbsp;mukulakivijaksoa. 

Lämpimässä säässä käytyä kilpailua oli ajettu 29&nbsp;kilometriä, kun seitsemän miehen ryhmä irtosi pääjoukosta. Siihen kuuluivat José Vicente Garcia Acosta, Laurent Mangel, Enrico Franzoi, Maarten Tjallingii, Aleksandr Kušinski, Evert Verbist ja David Boucher. Ryhmä kasvatti eron pääjoukkoon parhaimmillaan 13&nbsp;minuuttiin. 

Fabian Cancellara irtosi pääjoukosta Berendries'n nousun jälkeen noin 40&nbsp;kilometriä ennen maalia saaden seurakseen Gert Steegmansin. He tavoittivat pian seitsemän kärkimiestä, jonka jälkeen Cancellara aloitti uuden hyökkäyksen. Pääjoukko pystyi kuitenkin tavoittamaan ryhmän. Seuraavaksi irtiottoa yrittivät Stuart O'Grady, Kevin Hulsmans, Johan Van Summeren, Michael Boogerd, Leif Hoste, Daniele Bennati ja Steegmans. Heitä lähtivät ajamaan takaa Paolo Bettini, Karsten Kroon ja Philippe Gilbert. Muurin nousun alkaessa, 17&nbsp;kilometriä ennen maalia, kärjessä oli kuitenkin taas suuri ryhmä ajajia.

Alessandro Ballan teki irtioton Muurin nousussa, joka on pituudeltaan vain 475&nbsp;metriä, mutta maksimijyrkkyydeltään lähes 20&nbsp;%. Vain Leif Hoste pystyi seuraamaan Ballania. Karsten Kroon ja Tomas Vaitkus yrittivät ajaa kärkikaksikkoa kiinni, mutta ero pysyi noin 15&nbsp;sekunnissa. Viimeisellä kilometrillä Ballan ajoi edellä, kunnes Hoste aloitti kirinsä 150&nbsp;metriä ennen maalia. Näytti jo siltä, että hän voittaa, mutta Ballan onnistui kuitenkin nousemaan aivan viime metreillä ohi. Luca Paolini sijoittui kolmanneksi.

## Lopputulokset
### Brugge–Meerbeke, 255 km

### Nousut

## Lähteet
*Raportti ja tulokset Cyclingnews.com-sivustolla
Linda Spalding

**Linda Spalding** (o.s. **Dickinson**, s. 25. kesäkuuta 1943 Topeka, Kansas, Yhdysvallat) on kanadalainen kirjailija ja toimittaja. Hänen vanhempansa ovat Jacob Alan Dickinson ja Edith Senner. Hän asui Meksikossa ja Havaijilla ennen muuttoaan Torontoon 1982.

Hänellä on kaksi tytärtä, Esta ja Kristin Spalding ensimmäisestä avioliitostaan valokuvaaja Philip Spaldingin kanssa. Linda Spalding on nykyisin naimisissa kanadalaisen kirjailijan Michael Ondaatjen kanssa. Linda, Esta ja Michael kuuluvat kirjallisen aikakausjulkaisun *[[Brick]]in* toimituskuntaa. Hänen veljensä oli arkkitehti Jacob Alan Dickinson (k. 1990)

Spalding on opettanut luovaa kirjoittamista Humber Collegen kirjailijakoulussa.

## Teokset
* *Daughters of Captain Cook* (1987)
* *The Paper Wife* (1994)
* *Riska* (1999)
* *A Dark Place in the Jungle: Following Leakey's Last Angel into Borneo* (1999)
* *The Brick Reader* - (1999) (edited with Michael Ondaatje)
* *Lost Classics* - (2000, Knopf Canada; ) (toimittajina myös Michael Redhill, Esta Spalding ja Michael Ondaatje)
* *Who Named The Knife*  (2005)

## Palkinnot ja tunnustukset
*Harbourfront Festival Prize

## Lähteet
Nat Adderley

**Nathaniel ”Nat” Adderley** (25. marraskuuta 1931 – 2. tammikuuta 2000) oli yhdysvaltalainen kornetisti. Hän oli saksofonisti Julian Cannonball Adderleyn veli ja itsekin arvostettu jazzmuusikko.

Adderley työskenteli varhaisella urallaan veljensä kokoonpanossa, mutta jatkoi esiintymis- ja levytysuraansa tämän kuolemankin jälkeen. Hän teki yhteistyötä muiden muassa Lionel Hamptonin, J. J. Johnsonin, Ron Carterin, Sonny Fortunen, Johnny Griffinin, Antonio Hartin, Vincent Herringin ja Wes Montgomeryn kanssa.

Adderleyn tunnetuimpiin kappaleisiin lukeutuu "Work Song", jonka hän sekä sävelsi että levytti. Paul Butterfieldin yhtye teki siitä myös coverversion.

Adderley kuoli Floridassa diabeteksen komplikaatioihin 68-vuotiaana.

Nat Adderley Quintet esiintyi neljänä peräkkäisenä päivänä Pori Jazz -festivaaleilla 1990.

## Levytyksiä
* 1955: *[[That’s Nat]]* (Savoy)
* 1955: *[[Introducing Nat Adderley]]* (Wing)
* 1956: *[[To the Ivy League from Nat]]* (EmArcy)
* 1958: *[[Branching Out]]* (Riverside)
* 1959: *[[Much Brass]]* (Riverside)
* 1960: *[[Work Song]]* (Riverside)
* 1960: *[[That’s Right!]]* (Riverside)
* 1961: *[[Naturally!]]* ([Jazzland)
* 1962: *[[In the Bag]]* (Jazzland)
* 1963: *[[Little Big Horn (albumi)|Little Big Horn]]* (Riverside)
* 1965: *[[Autobiography (Nat Adderleyn albumi)|Autobiography]]* (Atlantic)
* 1966: *[[Sayin’ Somethin’]]* (Atlantic)
* 1966: *[[Live at Memory Lane]]* (Atlantic)
* 1968: *[[The Scavenger]]* (Milestone)
* 1968: *[[You, Baby]]* (CTI)
* 1968: *[[Calling Out Loud]]* (CTI)
* 1972: *Soul Zodiac* (Capitol)
* 1972: *Soul of the Bible* (Capitol)
* 1974: *Double Exposure* (Prestige)
* 1976: *Don’t Look Back* (SteepleChase)
* 1976: *Hummin*' (Little David)
* 1978: *A Little New York Midtown Music* (Galaxy)
* 1982: *On the Move* (Theresa)
* 1982: *Blue Autumn* (Theresa)
* 1989: *We Remember Cannon* (In & Out)
* 1990: *Autumn Leaves* (Sweet Basil)
* 1990: *Work Song: Live at Sweet Basil* (Sweet Basil)
* 1990: *Talkin’ About You* (Landmark)
* 1990: *The Old Country* (Alfa)
* 1992: *Workin’* (Timeless)
* 1993: *Working* (Sound Service)
* 1994: *Good Company* (Challenge)
* 1994: *Live at the 1994 Floating Jazz Festival* (Chiaroscuro)
* 1995: *Live on Planet Earth* (West Wind)
* 1995: *Mercy, Mercy, Mercy* (Evidence)

## Lähteet
Genk

**Genk** on 66&nbsp;037 asukkaan kaupunki Koillis-Belgiassa Flanderin alueella Limburgin provinssissa. Kaupunki on Limburgin teollisuuskeskus Antwerpenin ja Liègen yhdistävän Albertin kanavan varrella. 

## Historia
Genk sai luultavasti alkunsa kelttien kylästä, jonka asukkaat 900-luvulla käännytettiin kristinuskoon. Kaupungista on löytynyt tuolta ajalta peräisin olevan puukirkon perustukset. Ensimmäinen kirjallinen maininta Genkistä löytyy vuodelta 1108.

Genk oli vuosisatojen ajan tyypillinen kempeniläinen kylä, jonka asukasluku ei ylittänyt kahtatuhatta. Se kehittyi 1900-luvun alussa maatalouspaikkakunnasta teollisuuskaupungiksi, kun alueelta löydettiin hiiltä. Kaupunki alkoi todella kasvaa 1920-luvulla. Vielä vuonna 1920 siellä oli ollut hieman yli 5&nbsp;000 asukasta, mutta vuonna 1930 niitä oli jo melkein 25&nbsp;000. Vuonna 1967 asukkaita oli yli 65&nbsp;000. 1966 Zwartbergin hiilikaivos suljettiin ja 1980-luvun lopussa näin tehtiin myös Winterslagin ja Waterschein kaivoksille. 

## Lähteet
Johnny Griffin

**John Arnold "Johnny" Griffin III** (24. huhtikuuta 1928 Chicago, Illinois &ndash; 25. heinäkuuta 2008 Maprévoir, Ranska) oli yhdysvaltalainen tenorisaksofonisti. Hän soitti useiden maailmankuulujen jazzartistien kokoonpanoissa, mutta johti myös omaa yhtyettään. Lempinimensä "Little Giant" hän sai pienen kokonsa takia, hän oli vain 156 senttiä pitkä.

Griffin aloitti uransa 18-vuotiaana Lionel Hamptonin yhtyeessä. Häntä on sanottu maailman nopeimmaksi saksofonistiksi.

Griffin teki yhteistyötä muiden muassa Art Blakeyn, Thelonious Monkin, Nat Adderleyn, Dizzy Gillespien, Wes Montgomeryn, John Coltranen ja Eddie ”Lockjaw” Davisin kanssa.

Griffin muutti vuonna 1963 Ranskaan ja vuonna 1978 Alankomaihin, jossa hän asui jonkin aikaa. Hän esiintyi Suomessa viimeksi Espoon April Jazzissa 2004.

## Lähteet
Protogeneia

**Protogeneia** () oli kreikkalaisessa mytologiassa kahden eri naishahmon nimi:

* Deukalionin ja Pyrrhan lapsi, jonka kerrotaan saaneen suhteesta Zeuksen kanssa kaksi poikaa, Aithlioksen ja Opuksen.
* Kalydonin ja Aiolian tytär, joka synnytti Oksyloksen Areelle.

Nimen muita merkityksiä:
* 147 Protogeneia, asteroidi.

## Lähteet
Bill Frenzel

**William Eldridge ”Bill” Frenzel** (31. heinäkuuta 1928 St. Paul, Minnesota – 17. marraskuuta 2014 McLean, Virginia) oli yhdysvaltalainen republikaanisen puolueen poliitikko. Hän istui Minnesotan edustajainhuoneessa 1962–1970 ja lopulta Yhdysvaltain edustajainhuoneessa Minnesotan kolmannesta vaalipiiristä vuosina 1971–1991.

Frenzel syntyi St. Paulissa, Minnesotassa, ja valmistui Dartmouth Collegesta. Hän palveli laivaston reservin luutnanttina Korean sodassa vuosina 1951–1954.

Frenzel jatkoi uraansa kongressikausiensa jälkeenkin mm. Ripon Societyn puheenjohtajana, jona hän toimi aina vuoteen 2004. Japani myönsi hänelle vuonna 2000 Nousevan auringon ritarikunnan jäsenyyden ja Hamlinen yliopisto vuonna 2002 lain kunniatohtorin arvon.

Frenzel kuoli syöpään kotonaan Virginian McLeanissa 86-vuotiaana 17. marraskuuta 2014.

## Lähteet
Eläinrääkkäys

**Eläinrääkkäys** on ihmisen aiheuttamaa, eläimeen kohdistuvaa julmuutta tai eläimen tarpeetonta kärsimystä, kipua tai tuskaa. Teko on tahallista tai törkeästä huolimattomuudesta johtuvaa. 

Eläinrääkkäys-ilmaisua käytetään usein myös silloin, kun eläintä ei hoideta kunnolla. Varsinaiseksi rääkkäykseksi luokitellaan vain eläimen tahallinen kidutus.

Eläinrääkkäystä ei ole määritelty rikokseksi kaikissa maissa, esimerkiksi Kiinassa ja Saudi-Arabiassa.

Joissakin maissa voidaan matkailijoita ja muita katsojia viihdyttää ohjelmanumeroilla, jotka toisaalla luokiteltaisiin usein eläinrääkkäykseksi: esimerkiksi härkätaisteluita, kukkotappeluita, koiratappeluita ja rodeota.

## Suomessa
Suomessa eläinrääkkäys luokitellaan rikokseksi ja siitä voidaan tuomita sakkoon tai vankeuteen. Lisäseuraamuksena on usein määräaikainen tai elinkautinen eläintenpitokielto.

Suomen rikoslaissa käytetyt termit rikolliselle eläinten kaltoinkohtelulle ovat *[[eläinsuojelurikos]]*, *törkeä eläinsuojelurikos* ja *lievä eläinsuojelurikos*. Eläinsuojelulaki määrittelee lisäksi lievemmän, sakolla rangaistavan *eläinsuojelurikkomuksen*.

Vuosittain Suomessa eläinsuojelurikoksista tuomitaan noin 40–60 henkeä.

## Lähteet

## Aiheesta muualla

* Eläinsuojeluasetus. Finlex.
Griselda Gambaro

**Griselda Gambaro** (s. 28. heinäkuuta 1928) on argentiinalainen kirjailija. Hänet tunnetaan varsinkin lukuisista näytelmistään, mutta hän on julkaissut myös romaaneja, esseitä ja novelleja.

Gambaro sai vuonna 1982 Guggenheim-stipendin.
Ricky-Tick Records

**Ricky-Tick Records** oli vuosina 2003–2011 jazzia julkaissut suomalainen levy-yhtiö. Se perustettiin alun perin julkaisemaan klubeilla DJ-käyttöön tarkoitettuja 10- ja 12-tuumaisia vinyylilevyjä. Yhtiön perustajat olivat Antti Eerikäinen ja Tuomas Kallio. Ensimmäinen julkaisu oli tuolloin kuvitteellisen, studio-kokeiluna alkaneen The Five Corners Quintetin single Trading Eights / Blueprint (RT001, 2003), jota myytiin Euroopassa 4 000 kappaletta . Projektista kasvoi myöhemmin oikea livebändi, joka oli yhtiön lippulaiva, ja julkaisi kaksi studio- ja yhden livealbumin.

Ensimmäinen yhtiön kokopitkä albumi oli The Five Corners Quintetin Chasin' The Jazz Gone By (RT007, 2005), joka julkaistiin LP- ja CD muodoissa ja jota myytiin 50 000 kappaletta. Yhtiö julkaisi lopulta noin 50 levyä, joista monet kuuluivat 2000-luvun ensimmäisen vuosikymmenen kaupallisesti menestyneimpiin rytmimusiikin julkaisuihin. Omat soololevynsä julkaisivat mm. Jukka Eskola, Timo Lassy ja Teppo Mäkynen. Kotimaisten artistikiinnitysten lisäksi Ricky-Tickillä levytti kaksi ulkomaista kokoonpanoa: italialainen pianotrio LTC, sekä tanskalainen tuottaja/dj-projekti Povo.

Ricky-Tick Records lopetti toimintansa äänitemarkkinoiden siirryttyä yhä enemmän kohti suoratoistoa. Viimeiseksi julkaisuksi jäi Kerkko Koskisen Trains & Letters (RT041, 2011). Vuodesta 2016 Antti Eerikäisellä on ollut uusi, pelkästään pienipainoksisiin vinyylijulkaisuihin keskittynyt levy-yhtiö, Grotto Editions.

Ricky-Tick Big Band on saanut nimensä Ricky-Tick Recordsin mukaan. Alkujaan bändi koostui tässä levy-yhtiössä soittaneista artisteista.

## Ricky-Tick Recordsin levyttäneet artistit

* Astro Can Caravan
* Auteur Jazz 
* Dalindèo
* The Five Corners Quintet
* Johanna Försti (Jo Stance)
* Jukka Eskola
* Jussi Lampela Nonet
*Kerkko Koskinen Orchestra
* LTC
* Olli Ojajärvi
* Povo
* Ricky-Tick Big Band
* Teppo Mäkynen (The Stance Brothers)
* Timo Lassy
* UMO Jazz Orchestra (Kerkko Koskisen teos Agatha, solisti Verneri Pohjola)

## Palkinnot ja tunnustukset
* Radio Helsingin Hello Helsinki -palkinto, tammikuu 2008

## Lähteet
*Helsingin Sanomat 30.3.2008 s. C4
*Diskografia

### Viitteet

## Aiheesta muualla
*
Valoa ikkunassa

**Valoa ikkunassa** on Laila Kinnusen esittämä mollissa kulkeva balladi, joka oli edustussävelmänä Suomen osallistuessa ensi kertaa Eurovision laulukilpailuihin vuonna 1961. 

Laulun on säveltänyt Eino Hurme ja sanoittanut Saukki. Kinnunen sijoittui kilpailussa kuudella pisteellä kymmenennelle sijalle kuudestatoista osallistujasta.

## Lähteet
*
Maiana

**Maiana** on Kiribatin Gilbertsaariin kuuluva atolli Tyynellämerellä. Se sijaitsee 28&nbsp;kilometriä Tarawasta etelään.

Maianan pituus on 14&nbsp;kilometriä ja leveys 9,5&nbsp;kilometriä. Atollin länsiosia reunustaa riutta. Asutus on keskittynyt saaren itä- ja pohjoisosiin 15,9&nbsp;neliökilometrin alueelle. Asukkaita oli 1 982 vuonna 2015.

## Lähteet

*http://www.oceandots.com/pacific/gilbert/maiana.php
*http://www.kiritours.com/Data/maps/Maiana.htm 

## Aiheesta muualla
*http://www.janeresture.com/maiana/index.htm
Napan piirikunta

**Napan piirikunta** () on San Franciscon lahden ympäristöstä pohjoiseen sijaitseva piirikunta Kaliforniassa, Yhdysvalloissa. Vuonna  sen asukasluku oli 124&nbsp;279. Piirikunnan pääkaupunki (*county seat*) on Napa. Piirikunta on yksi Kalifornian alkuperäisistä piirikunnista, se perustettiin vuonna 1850 Kalifornian tullessa osavaltioksi. Osia piirikunnasta liitettiin Laken piirikuntaan vuonna 1861.

Piirikunta tunnetaan erityisesti viinituotannostaan. Napa Valleyssä sijaitsee paljon viinitarhoja.

Windows XP:n oletustaustakuva "Bliss" on Napan piirikunnasta.

## Lähteet

## Aiheesta muualla
Cara Cunningham

**Cara Cunningham** (aiemmin tunnettu salanimellään **Chris Crocker**, s. 7. joulukuuta 1987 Yhdysvallat) yhdysvaltalainen bloggaaja, joka on tunnettu useista mielipiteitä jakavista nettivideoistaan, joita hän aiemmin julkaisi YouTubessa. Osa videoista ovat leikkimielisiä ja puhdasta huumoria, mutta moni ottaa kantaa häntä itseään vaivaaviin yhteiskunnallisiin ongelmiin ja epäkohtiin. Cunningham puhuu monissa videoissaan muun muassa homojen oikeuksista ja yhteiskunnallisesta asemasta.

Crocker on salanimi, jonka avulla Cunningham on pitänyt tarkan kotipaikkansa sekä aiemmin myös oikean sukunimensä salaisena. Kesäkuun alussa 2008 hänen MySpace-videoitaan oli katsottu yli 46 miljoonaa kertaa.

Cunningham on kertonut transsukupuolisuudestaan Instagram-tilillään ja on vaihtanut nimensä Caraksi

Syyskuun 2007 *Leave Britney Alone* -videon seurauksena MTV:n vlog-uranuurtaja ja uutistyöntekijä Matt Sunbulli pyysi Cunninghamia tekemään videon MTV:n Internet-sivuille, ja videota näytettäisiin myös televisiossa. Cunningham on sanonut toivovansa kehittyä näyttelijänuralla ja on suostunut kehittämään ideoita TV-ohjelmaan tuottaja Glenn Meehanin kanssa ja on tavannut MTV:n homo-teemaisen kanavan, LOGOn, edustajia. Variety-lehden mukaan Cunningham on allekirjoittanut sopimuksen 44 Blue Productionsin kanssa omasta tosi-tv-sarjasta nimeltä *Chris Crocker's 15 Minutes More*.

Lokakuussa 2007 Crocker avasi Fox Reality -kanavan "Reality Remix Really Awards" -tapahtuman. Cunningham esiintyy Weezerin 23. toukokuuta 2008 julkaistulla musiikkivideolla "Pork and Beans".

Cunningham on tehnyt myös pornoa.

## Lähteet

## Aiheesta muualla
* Chris Crockerin virallinen kotisivu  
*
Kuria

**Kuria** on Kiribatiin kuuluva atolli Gilbertsaarten pohjoisosassa yhdeksän kilometriä Aranukasta luoteeseen. Riutan ympäröimä atolli koostuu kahdesta saaresta, Buarikista ja Oneekesta. Saarten välissä on 20&nbsp;metriä leveä kanava, jonka yli on rakennettu silta.

Kurian pinta-ala 15,5 neliökilometriä ja asukkaita oli 1 046 vuonna 2015.

## Lähteet

## Aiheesta muualla

*http://www.janeresture.com/kuria/index.htm
Napa Valley

**Napa Valley** on viininviljelyalue Yhdysvalloissa Kaliforniassa Napan piirikunnassa. Siellä on yli 300 viinitarhaa. Se on ilmastollisesti, maantieteellisesti ja geologisesti suosiollinen viininviljelylle. Ensimmäinen kaupallinen viinitarha sinne perustettiin 1858.

Laaksossa viljellään useita erilaisia rypäleitä: Sauvignon Blanc, Chardonnay, Pinot Noir, Zinfandel, Merlot ja Cabernet Sauvignon.

## Lähteet
Nokia 2310

**Nokia 2310** on Nokian matkapuhelin, joka julkaistiin maaliskuussa 2006. Puhelin on peruspuhelin värinäytöllä ja FM-radiolla. Puhelimessa on esiasennettuna kolme peliä, jotka ovat *Nature Park, [[Matopeli#Nokian matopelit|Snake Xenzia]]* ja *[[Bounce (pelisarja)|Bounce]]*. Akkutyyppi on BL-5C ja sisältää yhden SIM-korttipaikan. Puhelimesta on saatavilla kolme eri värimallia: oranssi, sininen ja valkoinen. Puhelimessa on integroitu (sisäänrakennettu) kaiutin.

Nokia 2310 on paranneltu versio Nokia 2300 -puhelimesta.

## Katso myös

* Luettelo Nokian tuotteista

## Lähteet

## Aiheesta muualla
* Käyttöohjeet 
* Nokia 2310 - Tuki
Fyleus

**Fyleus** (, ) oli kreikkalaisessa mytologiassa Eliin kuninkaan Augeiaan poika. Hänen isänsä karkotti hänet Efyrasta sen jälkeen kun hän oli puolustanut Heraklesta kiistassa Augeiaan tallien puhdistamisesta. Fyleuksesta tuli myöhemmin kuningas Herakleen surmattua Augeiaan kostoksi jäämättä saaneesta palkasta ja nostettua hänet kuninkaaksi. Toisen version mukaan hän perusti siirtokunnan Dolikheen.

Fyleus oli Megeen isä, jonka hän sai joko Timandran tai Ktimenen kanssa.
Hilary Masters

**Hilary Masters** (3. helmikuuta 1928 Kansas City, Missouri – 14. kesäkuuta 2015 Pittsburgh, Pennsylvania) oli yhdysvaltalainen kirjailija. Hän syntyi Kansas Cityssä kirjailija Edgar Lee Mastersin ja Ellen Frances Coyne Mastersin poikana.

Masters opiskeli Davidson Collegessa vuosina 1944–1946, palveli Yhdysvaltain laivastossa 1946–1947 ja valmistui Brownin yliopistosta vuonna 1952.

Masters julkaisi useita romaaneja, novelleja ja esseitä, mutta myös tietokirjallisuutta. Hän opetti kirjoittamista useissa yliopistoissa; vuonna 1983 hänestä tuli Carnegie Mellon -yliopiston englannin professori Pittsburghissa.

Masters kuoli 87-vuotiaana kotonaan Pittsburghissa 14. kesäkuuta 2015.

## Lähteet
Tipi-tii

**Tipi-tii** on Marion Rungin esittämä, Suomen toinen edustussävelmä Eurovision laulukilpailuissa. 

Vuoden 1962 Eurovision laulukilpailun Suomen karsinnoissa valittiin sävelmä ja sävelmälle esittäjä, mikä poikkeaa nykyisestä käytännostä, jonka mukaan jokainen artisti esittää oman sävellyksensä. Finaaliin valittiin postikorttiäänestyksellä neljä laulua kahdeksasta jatkoon, ja näistä voittajan valitsivat alueraadit. Marionin lisäksi toinen vaihtoehto esittäjäksi oli Kai Lind, mutta voittaja valittiin liki yksimielisesti.

Luxemburgissa pidetyssä loppukilpailussa Suomen nuori, 16-vuotias edustaja, Marion sijoittui laulullaan suhteellisen hyvin seitsemänneksi, Norjan 1 pisteellä sekä Yhdistyneen kuningaskunnan 3:lla pisteellä.

Silloisissa lehdistöarvioissa ”Tipi-tiitä” kehuttiin poikkeuksellisen iloiseksi suomalaisiskelmäksi, mitä pidettiin hyvänä kansainvälisille markkinoille pyrittäessä.

## Lähteet
* 

### Viitteet
Lena Nyman

**Anna Lena Lisabet Nyman** (23. toukokuuta 1944 – 4. helmikuuta 2011) oli ruotsalainen näyttelijä. Hän aloitti uransa lapsena ja nousi 1960-luvun lopussa maineeseen rooleillaan Vilgot Sjömanin elokuvissa *[[Olen utelias – keltainen]]* ja *[[Olen utelias – sininen]]*.

Nyman esiintyi muun muassa elokuvissa *[[Päästäkää vangit irti – on kevät!]]* (Tage Danielsson, 1975) ja *[[Syyssonaatti]]* (Ingmar Bergman, 1978). 

Nyman voitti parhaan naispääosan Guldbagge-palkinnon vuonna 1968. Hän on esiintynyt myös teatterissa ja laulanut. 

## Aiheesta muualla
*
Kuparinen

**Kuparinen** on  suomenkielinen sukunimi. Digi- ja väestötietoviraston mukaan sukunimen haltijoita on ollut Suomessa 3&nbsp;053 (9.5.2022).

## Tunnettuja Kuparinen-nimisiä henkilöitä
* Aleksanteri Kuparinen (kirjailijanimi *Aleksanteri Aava*, 1883–1956), maanviljelijä ja runoilija
* Eero Kuparinen (s. 1948), historiantutkija, tietokirjailija
* Jorma Kuparinen (s. 1951), meribiologian emeritusprofessori
* Matti Kuparinen (s. 1984), jääkiekkoilija, Risto Kuparisen poika
* Mikko Kuparinen (s. 1977), jääkiekkoilija
* Mikko Kuparinen (s. 1979), elokuvaohjaaja
* Risto Kuparinen (1946–2020), jääkiekkovaikuttaja
* Susanna Kuparinen (s. 1974), teatteriohjaaja ja toimittaja
* Timo Kuparinen (1946–2016), radio- ja televisiotoimittaja
* Tuomas Kuparinen (s. 1979), jalkapalloilija

## Lähteet
Karlan kraatteri

**Karlan kraatteri** () Tatarstanissa Venäjällä syntyi asteroiditörmäyksessä. Ehkä plioseenikaudella noin viisi miljoonaa vuotta sitten tapahtunut törmäys synnytti 10&nbsp;km:n läpimittaisen kraatterin.

## Lähteet
Elgygytgyn

**Elgygytgyn** () on Koillis-Venäjällä Tšuktšien niemimaalla sijaitseva järvi. Se on suuren asteroidin törmäyksessä syntyneen kraatterin keskus. Järven läpimitta on 15 kilometriä ja kraatterin 18 kilometriä. Järvi on 170 metriä syvä.

Muodostuman on 3,6 miljoonaa vuotta vanha. Jääkaudet eivät ole muokanneet kraatteria, joten sen 400 metriä paksut kerrostumat kiinnostavat tutkijoita ilmastoarkistona.

Elgygytgynissä elää kolme nieriälajia, joista endeeminen *[[Salvethymus svetovidovi]]* on sijoitettu omaan sukuunsa.

## Lähteet

## Aiheesta muualla
* Matt Nolan: Research at Lake Elgygytgyn
*  Polar Expedition to Siberian Lake will Yield Details of Past Climate PhysOrg.com.
* [Arctic charr phylogeography.](http://links.jstor.org/sici?sici=0014-3820(200103)55%3A3%3C573%3AHPOAC(%3E2.0.CO%3B2-V) *Evolution*, 2001.
* Salvethymus svetovidovi IUCN Red Book.
*
Belojarskin piiri

**Belojarskin piiri** () on kunnallispiiri Hanti-Mansian autonomisen piirikunnan luoteisosassa, Venäjällä. Piirin pinta-ala on 41 650 neliökilometriä ja sen asukalusku oli vuoden 2010 väestönlaskennassa 30 049. Piirin hallinnollinen keskus on Belojarskin kaupunki.

## Belojarskin piirin kaupunki- ja maalaiskunnat

* Belojarski, kaupunkikunta, 20 283 as.
* Kazym, maalaiskunta (Казым), 1 726 as.
* Lyhma, maalaiskunta (Лыхма), 1 472 as.
* Polnovat, maalaiskunta (Полноват), 1 638 as.
* Sorum, maalaiskunta (Сорум), 1 509 as.
* Sosnovka, maalaiskunta (Сосновка), 1 414 as.
* Verhanekazymski, maalaiskunta (Верхнеказымский), 2 007 as.

## Lähteet

## Aiheesta muualla
* Belojarskin piirin sivusto  (admbel)
* Belojarskin piiri Hanti-Mansian sivustolla   (admhmao.ru)
* Belojarski munitsialnyi raion   (msu-ugra.ru)
Kontakti-sarja

**Kontakti-sarja** on K-ryhmään kuuluneen kustannusyhtiön Kauppiaitten Kustannuksen julkaisema kirjasarja, jossa ensimmäisen kerran vuonna 1970 julkaistiin kilpailun pohjalta nuorten kirjoittajien kirjoja. Nuorimmat kirjailijat olivat 11-vuotiaita. Kontakti-sarja sai Valtion kirjallisuuspalkinnon 1971.

Ajatuksen nuorten tekemästä kirjasarjasta sai vuonna 1969 Kauppiaitten Kustannuksen silloinen toimitusjohtaja Timo Kontula. Hänestä monet aikuiset yrittivät silloin puhua lasten ja nuorten äänellä yhteiskunnassa, joten hän ehdotti äänen antamista nuorille itselleen. Kontakti-sarjasta syntyi alun perin 75 pienoisromaanin kokoelma.

Vuonna 1987 Kauppiaitten Kustannus julisti 75-vuotisjuhlansa kunniaksi uuden kirjoituskilpailun vuoden 1969 jälkeen syntyneille tarkoituksenaan jatkaa sarjaa. Palkintolautakuntaan kuuluivat kriitikko Kerttu Manninen, jo ensimmäisen kilpailun järjestämisessä mukana ollut *[[Pirkka (lehti)|Pirkka]]*-lehden päätoimittaja Osmo Lampinen, kirjastonhoitaja Anu Turunen, ensimmäisessä kilpailussa julkaissuksi tullut toimittaja Esa Kero ja kustantajan osastopäällikkö Timo Nurmiluoto. Valtaosa käsikirjoituksista tuli tytöiltä.

Kontakti-sarjassa ensimmäisen kirjansa ovat julkaiseet muun muassa:

*Pekka Hyvärinen (*Minä ja Lootin vaimo*, 1970)
*Esa Kero (*Asvalttihiiri*, 1970)
*Arto Melleri (*Menopaluu*, 1970)
*Ulla-Maija Paavilainen (*Valekierre*, 1970)
*Heikki Halila (*60-luvun suomalaista tilitystä*, 1970)
*Kaisa Ikola (*Lauran syyslukukausi*, 1987)
*Emma Puikkonen (*Kissaihminen*, 1987).

## Lähteet
Britannian armeija

**Britannian armeija** () on Yhdistyneen kuningaskunnan asevoimien maavoimat. Ne muodostettiin  Englannin ja Skotlannin kuningaskuntien sulautuessa Yhdistyneeksi kuningaskunnaksi vuonna 1707. Uusi brittiarmeija koostui aiemmista Englannin ja Skotlannin rykmenteistä. Armeijaa johti War Office, vuodesta 1963 lähtien puolustusministeriö.

Alkuvuodesta 2018 maavoimiin kuului 81&nbsp;700 henkeä, minkä lisäksi oli 2&nbsp;900 gurkhaa. Lisäksi maavoimien reservin muodostaa 30&nbsp;320 sotilasta. Army 2020 -suunnitelman mukaan maavoimiin tulisi kuulua 82&nbsp;000 koulutettua vakinaisen väen sotilasta ja 30&nbsp;000 koulutettua reserviläistä, jolloin maavoimien henkilövahvuus olisi 112&nbsp;000.

Erona maan asevoimien muihin haaroihin, kuten laivastoon tai ilmavoimiin, armeijan nimeen ei liitetä sanaa *kuninkaallinen* (). Tästä huolimatta monet perinteiset rykmentit ja joukot on nimetty kuninkaallisiksi.

Armeijaa johtaa yleisesikunnan päällikkö. Tehtävässä on kesäkuusta 2022 lähtien toiminut kenraali Patrick Sanders, joka otti tehtävän vastaan kenraali Mark Carleton-Smithiltä.

## Ilmavoimat
Britannian maavoimien ilmavoimat ()

## Lähteet
Kasvin muodonmuutos

**Kasvin muodonmuutos** (*Versuch die Metamorphose der Pflanzen zu erklären*) on Johann Wolfgang von Goethen kirjoittama tieteellinen essee.

Kasvin muodonmuutos oli uraauurtava teos, sillä Goethe teki ensimmäisinä havaintoja lehtien homologisista rakenteista. Hän tutki kasveja sirkkalehdistä yhteyttäviin lehtiin ja kukkien terälehtiin. Vaikka brittiläinen biologi Richard Owen käyttikin ensimmäisenä termiä homologia vuonna 1843, niin Goethe oli kuitenkin tehnyt samat huomiot jo noin 50 vuotta aiemmin.
René Vogn

**René Vogn** (s. 25. helmikuuta 1981 Svendborg Tanska) on tanskalainen pistooliampuja ja maailmanmestari.

René Vogn saavutti MM-kilpailuissa Lahdessa 2002 henkilökohtaisen maailmanmestaruuden 25 m vakiopistoolilla tuloksella 580. Hän joutui uusimaan mestaruudesta israelilaisen Alexander Danilovin kanssa. Danilov ampui 137 pistettä, mutta Vogn ampui kaksi pistettä paremmin ja vei maailmanmestaruuden.
## Lähteet
*Profiili ISSF Newssissä
*ISSF:n tietokanta
Tom tom tom

**Tom tom tom** on iskelmä, jolla Marion Rung edusti Suomea vuoden 1973 Eurovision laulukilpailussa Luxemburgissa. Kappaleen on säveltänyt ja sanoittanut Rauno Lehtinen. Marion sijoittui kappaleella kuudennelle sijalle 93 pisteellä. Siitä tuli Suomen piste-ennätys noin kolmen vuosikymmenen ajaksi. 

Marion esiintyi ensimmäisenä, ja äänentoistossa olleen vian vuoksi hän ei kuullut orkesteria ja saliyleisö ei kuullut laulua. Marion esitti laulunsa kuitenkin moitteettomasti alusta loppuun, vaikka odotti koko ajan ohjaajan keskeyttävän esityksen.

Marion on myös ainoa viisulaulaja, joka on aloittanut Euroviisufinaalin kahdesti samassa paikassa pidetyssä kilpailussa. Myös vuoden 1962 loppukilpailu pidettiin Luxemburgissa, ja Marion esitti ”Tipi-tiinsä” sielläkin ensimmäisenä.

Vuonna 1973 Marionia pidettiin erittäin sopivana Suomen Euroviisuedustajana kansainvälisen kokemuksensa ja juutalaistaustansa takia. Myös Rauno Lehtinen tunnettiin eurooppalaistyylisenä säveltäjänä, ja hän itsekin sanoi säveltäneensä kappaleen juuri eurooppalaista makua tavoitellen: ”Suomessa kovasti suosittu slaavilainen molli ei kerta kaikkiaan mene Keski-Euroopassa.”

## Levytys
Kappale levytettiin Finnvox-studiolla Helsingissä helmikuussa 1973 kahdessa sessiossa; 5. päivä äänitettiin taustat ja 9. päivä jouset sekä todennäköisesti myös laulut. Sessioiden tuottajana toimi Raimo Henriksson.

### Muusikot
* Marion Rung – laulu
* Rauno Lehtinen – kapellimestari
* Juhani Aaltonen ja Esa Pethman – huilut
* Paavo Honkanen ja Sven Nygård – klarinetit
* Unto Haapa-aho – bassoklarinetti
* Jörgen Petersen ja Tauno Virtanen – trumpetit
* Juhani Aalto, Sointu Huuskonen ja Seppo Peltola – pasuunat
* Esko Linnavalli ja Kaj Westerlund – piano tai sähköpiano
* Antero Jakoila ja Heikki Laurila – kitarat
* Matti Bergström – basso
* Ilpo Kallio – rummut
* Nappi Ikonen – patarumpu
* Pentti Jylhä – kellopeli
Lähde:

**Jousiryhmä**:
* Pekka Helasvuo, Yrjö Lasonpalo, Marjukka Nenonen, Risto Paalanen, Rauno Salminen, Tauno Tiikkainen, Kari Vanonen ja Timo Vartiainen – viulut
* Matti Hirvikangas ja Ahti Pilvi – alttoviulut
* Jalmari Hölttä – sello
Lähde:

## Lähteet
* 
*

### Viitteet
Wittgenstein (elokuva)

**Wittgenstein** on englantilaisen Derek Jarmanin ohjaama elokuva Ludwig Wittgensteinin elämästä. Elokuva on dramatisointi ja ottaa taiteellisia vapauksia, jonka vuoksi se luokitellaan fiktioksi.

Elokuvan maailmanensi-ilta oli vuoden 1993 Berliinin elokuvajuhlilla. Elokuva voitti juhlien parhaan kokoillan elokuvan Teddy-palkinnon.

Wittgensteinin Suomen-ensi-ilta oli 12. marraskuuta 1993 elokuvateatteri Illusionissa. Yleisradio esitti elokuvan televisiossa 18. toukokuuta 1997.

## Arvioita
*[[Video-opas|Video-oppaassa]]* vuodelta 1994 Olavi Similä sanoo elokuvan sisältävän tyyliä, taitoa, filosofiaa ja ironiaa samassa paketissa. Hän antaa *Wittgensteinille* kolme tähteä viidestä, mikä vastaa sanallista arviota ”hyvä”.

## Lähteet
Moments with Kim Brown

**Moments with Kim Brown** on kokoelmalevy, joka sisältää tunnettujen suomalaisartistien tulkintoja vanhoista The Renegades -yhtyeen hiteistä. Levy tehtiin kunnianosoituksena Renegades-solisti Kim Brownille tämän menetettyä äänensä keväällä 2005 kurkkusyöpäleikkauksen seurauksena. Brown esiintyy silti itsekin parilla kappaleella. Levy julkaistiin vuonna 2005.

## Kappaleet

## Tuotanto
* Markus Raivio – tuottaja
* Hasse Walli – äänittäjä
* Jorma Hämäläinen – miksaaja, masteroija (StudioPop)

## Lähteet

## Aiheesta muualla
* Pinkan albumisivu
Järvenpään kirkko

**Järvenpään kirkko** on vuonna 1968 valmistunut Erkki Elomaan suunnittelema kirkko Järvenpään keskustassa Vanhankirkon vieressä ja se toimii Järvenpään seurakunnan pääkirkkona. Tyyliltään se edustaa betonibrutalismia, ja siinä on yhteensä 625 istumapaikkaa. Kirkossa on myös 30-paikkainen kappeli. 

Kirkko on suojeltu vuonna 2004 Museoviraston esityksestä 1960-luvun arkkitehtuurin esimerkkinä.

Kirkon kellot on valmistettu Itävallassa, ja niiden kuusi eri sävelmää on säveltänyt Joonas Kokkonen. Alttarin krusifiksi on douglaskuusta, ja sen on veistänyt Erkki Eronen.

Järvenpään kirkko on äänestetty Suomen rumimmaksi kirkoksi *[[Kotimaa (sanomalehti)|Kotimaa]]*-lehdessä vuonna 2009.

## Lähteet

## Aiheesta muualla

*
*Järvenpään seurakunta
Itkonen

**Itkonen** on suomenkielinen sukunimi. Digi- ja väestötietoviraston tietojen mukaan sukunimen haltijoita oli Suomessa 31.3.2025 elossa 1&nbsp;575.

Tunnettuja Itkonen-nimisiä henkilöitä:
*Aaro Itkonen (1877–1934), näyttelijä ja pienliikemies
*Aatu Itkonen (s. 2001), taikuri, televisiojuontaja, puhuja ja malli
*Eija Karipää (o.s. *Londén*, oik. *Karapää*, myöh. *Itkonen*, 1920–2004), näyttelijä
*Ensio Itkonen (1926–2010), autokoulunopettaja ja liikennevalistaja
*Erkki Itkonen (1913–1992), kielitieteilijä ja akateemikko, kirkkoherra Lauri Itkosen poika
*Esa Itkonen (s. 1944), kielitieteilijä, Erkki Itkosen poika
*Helena Itkonen, televisiotoimittaja ja -tuottaja
*Joona Itkonen (s. 1994), jalkapalloilija
*Juha Itkonen (s. 1975), kirjailija
*Jukka Itkonen (1951–2021), kirjailija ja muusikko
*Jussi Itkonen (s. 1946), näyttelijä ja elokuvaohjaaja, Veikko Itkosen ja Eija Karipään poika
*Lauri Arvid Itkonen (1865–1925), Inarin kirkkoherra
*Lauri Ilmari Itkonen (1888–1972), varatuomari ja saamelaiskulttuurin tutkija, kirkkoherra Lauri Itkosen poika
*Leila Itkonen (myöh. *Itkonen-Makkonen*, 1926–2009), näyttelijä
*Maija Itkonen (s. 1977), teollinen muotoilija ja muusikko, Juha Itkosen puoliso
*Maria Itkonen, viulisti ja kapellimestari
*Marja Itkonen-Kaila (o.s. *Itkonen*, 1935–2021), suomentaja 
*Markus Itkonen (s. 1965), graafinen suunnittelija, typografian tutkija ja tietokirjailija, Terho Itkosen poika
*Martti Itkonen (1936–2024), opettaja ja rehtori, Tuomo Itkosen poika
*O. V. Itkonen (1889–1967), kirjailija ja kullankaivaja
*Pertti Itkonen (1947–2000), näyttelijä
*Rieti Itkonen (1889–1951), ministeri
*Sami Itkonen (1950–2012), muusikko, lauluntekijä ja kapellimestari
*Satu Itkonen, tietokirjailija ja taidekriitikko
*Taina Itkonen (o.s. *Impiö*, s. 1956), maastohiihtäjä
*Terho Itkonen (1933–1998), suomen kielen tutkija, T. I. Itkosen poika
*Tiina Itkonen  (s. 1968), valokuvaaja
*Tuomo Itkonen (1894–1984), kirjailija ja pappi, kirkkoherra Lauri Itkosen poika
*T. I. Itkonen (1891–1968), saamen kielen tutkija, kirkkoherra Lauri Itkosen poika
*Veikko Itkonen (pseudonyymi *Aulikki Ura*, 1919–1990), radioselostaja, elokuvatuottaja ja -ohjaaja, Eija Karipään puoliso
*Vilho Itkonen (1872–1918), työmies, agitaattori, arkkiveisujen tekijä, kansanperinteen kerääjä ja filosofi
*Toivo H. Nekton (ent. *Itkonen*, 1881–1962), amerikansuomalainen lakimies ja vapaamuurari.

## Lähteet
PC (täsmennyssivu)

**PC** tai **pc** voi tarkoittaa ainakin seuraavia asioita:

* pc, pituuden ja etäisyyden yksikön parsekin tunnus (tähtitiede)
* petacoulombi, tunnus PC, sähkövarauksen yksikkö
* pikocoulombi, tunnus pC, sähkövarauksen yksikkö
* poliittisesti korrekti, PC ()
* polykarbonaattimuovi ()

## Tekniikka
* henkilökohtainen tietokone (PC, )
* IBM PC, IBM:n kehittämän ja valmistaman tietokonemalliston nimi
* IBM PC -yhteensopivat henkilökohtaiset tietokoneet, jotka ovat arkkitehtuuriltaan IBM PC:n kaltaisia
* ohjelmalaskuri (), suorittimen toiminto
* PC/104, sulautettujen tietokoneiden standardi

## Liikenne
* PC, Petite Ceinture, Pariisia kiertävä vanha rautatielinja; vuosina 1934–1999 myös sitä myötäillyt bussilinja
* Pegasus Airlines, IATA-koodi: PC
War Pigs

**War Pigs** on avauskappale Black Sabbath -yhtyeen toisella albumilla *[[Paranoid]]* vuodelta 1970. Kappaleen piti olla levyn nimiraita, mutta levy-yhtiön tahdosta albumin nimi vaihdettiin – ”War Pigs” viittasi liikaa käynnissä olleeseen Vietnamin sotaan. Kappale on yksi Black Sabbathin tunnetuimpia varsinkin sen kuuluisan kitarariffin takia. Sävellys on yhtyeen yhteinen, sanoitus on basisti Geezer Butlerin. 

Kappaleen alkuperäinen nimi oli ”Walpurgis”, joka viittasi samannimiseen vapun aikaan vietettyyn noitasapattiin. Laulusolisti Ozzy Osbourne julkaisi tuon version soolouransa aikana kokoelmalla *[[The Ozzman Cometh]]* (1997). Black Sabbath sai idean lopullisen version aiheeseen kuultuaan sotatarinoita Yhdysvaltain ilmavoimien tukikohdassa, jossa se esiintyi.

## Rakenne ja sanoma
Kappale alkaa raskaalla riffillä, johon sekaantuu nopeasti ilmahälytyssireenien nouseva ja laskeva ulvonta. Ensimmäinen säkeistö kulkee raskaalla poljennolla, valssimaisen hitaasti ja katkonaisesti; nopeita tahteja seuraa vain yksitoikkoisen hi-hat -kompin säestämä laulu, jota katkovat terävät raskaammat osiot. Sanoitus on iskevän kolkko. Keskiosuus etenee vauhdilla; se kertoo poliitikoista, jotka kohtelevat ihmisiä kuin shakkinappuloita, huvittelevat aloittamalla sotia, joita käymään he lähettävät tavallisia ihmisiä.
Loppuosa kulkee samalla vuorotahdilla kuin alkukin.

Kappale voidaan siis sanoa asettuvan enemmän sodanlietsojia (War Pigs) vastaan kuin itse sotaa instituutiona. *Paranoid*-albumin kansi, epäselvästi kuvattu miekkamies pimeydessä, esittää juuri ”sotasikaa”, sotaa lietsovaa poliitikkoa). Bill Wardin sanoin:

Kappaleen persoonallisuus teki siitä oman lukunsa 1970-luvun Vietnamin sodan vastaisessa hengessä.

## Lähteet

## Aiheesta muualla
* Black Sabbath "War Pigs" Live at Ozzfest 2005 YouTubessa
Carl af Björksten

**Carl August af Björksten** (Saksassa käytti nimeä **Berken**; 24. lokakuuta 1894 Perniö – 7. syyskuuta 1976) oli suomalainen jääkärieverstiluutnantti ja liikemies.

## Opinnot
Af Björkstenin vanhemmat olivat agronomi Robert Severin af Björksten ja Ceres Ellen Ramsay. Hänet vihittiin avioliittoon vuonna 1923 Vera Elna Wibergin kanssa. Hän kirjoitti ylioppilaaksi Palmgrenin yhteiskoulusta Tukholmassa vuonna 1912 ja jatkoi opintojaan Tukholman teknillisessä korkeakoulussa opiskelemalla kaivosoppia.

## Jääkäriaika

Hän liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 8. heinäkuuta 1916, josta hänet siirrettiin 4. komppaniaan 5. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.

## Suomen sisällissota
:*Katso myös: [[Suomen sisällissota]]*
Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan 5. jääkäripataljoonan 6. komppaniaan, mistä hänet siirrettiin 30. maaliskuuta 1918 komppanian mukana 3. täydennyspataljoonaan joukkueenjohtajaksi, josta myöhemmin muodostettiin 6. jääkärirykmentin 18. jääkäripataljoona ja kuulun sen 1. komppaniaan joukkueenjohtajana. Hän osallistui Karjalankannaksella Viipurin valloitukseen tähtääviin taisteluihin.

## Sisällissodan jälkeinen aika
Hän palveli sisällissodan jälkeen 2. komppanian joukkueenjohtajana ja komppanianpäällikkönä 6. Jääkarirykmentistä muodostetussa Jääkäripataljoona n:o 6:ssa, jonka nimi muutettiin ensin Jääkäripataljoona n:o 3:ksi ja myöhemmin Kajaanin sissipataljoonaksi ja viimein Pohjanmaan jääkäripataljoonaksi. Hänet siirrettiin Kajaanin sissipataljoonaan 1. heinäkuuta 1919. Hän erosi armeijasta 26. marraskuuta 1919 ja astui uudelleen armeijan palvelukseen 13. lokakuuta 1920, jolloin hänet määrättiin Porin rykmenttiin. Toistamiseen hän otti eron armeijasta 15. joulukuuta 1927 ja antautui mainosalalle, työskennellen vuodet 1927–1931 Suomen Ilmoituskeskus Oy:n palveluksessa. Vuonna 1931 hän muutti Ruotsiin Göteborgiin ja toimi johtajana Ab Rostfrissä.

## Talvi- ja jatkosota
Talvisotaan hän osallistui pataljoonan komentajana JR 61:ssä, osallistuen sen mukana taisteluihin Karjalankannaksella. Välirauhan aikana hän toimi Suomen Göteborgin konsulina sekä mm. perusti Göteborgiin ruotsalais–suomalaisen yhdistyksen. Jatkosotaan hän otti osaa pataljoonan komentajana JR 13:ssa 3. pataljoonassa (III/JR 13) ja vuodesta 1942 hän toimi rykmentin komentajan viransijaisena. Hän osallistui jatkosodassa taisteluihin Aunuksen kannaksella.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Raine Karp

**Raine Karp** (s. 23. heinäkuuta 1939) on virolainen arkkitehti. Monia hänen suunnittelemista rakennuksistaan pidetään neuvostoliittolaisen modernismin puhdasluontoisempina toteutuksina, ja hänen monumentalistiset työt voittivatkin neuvostovuosina lukuisia palkintoja. Karpiin suhtautuminen on vaihdellut aikakaudesta toiseen – joskus häntä suuresti arvostaen, mutta toisella kertaa myös epäluulolla. Jotkin Karpin suunnittelemista rakennuksista on jo purettu.

Hän on suunnitellut muun muassa seuraavat rakennukset:
* asuintalot (Vilde 68 ja 70, Tallinna; rak. 1963–1965)
* Viron ulkoministeriön rakennus (yhdessä Mart Portin ja Olga Kontšhajevan kanssa, 1964–1968)
* asuintalo (Trummi 21, Tallinna; 1968–1971)
* Tallinnan teknillinen yliopiston Urheilutalo (1970–1975)
* Tallinnan postitalo (yhdessä Mati Raignan kanssa, 1974–1980)
* urheilu- ja monitoimikeskus Linnahall (alkujaan Moskovan olympialaisten purjehduksia varten rakennettu rakennus; yhdessä Riina Altmäen kanssa, Tallinna; 1975–1980)
* Sakala-keskus (1982–1985, purettu 2007, suunniteltu Viron kommunistisen puolueen päämajaksi)
* Viron kansalliskirjasto (Tallinna, 1985–1993).

## Kuvia

Raine Karp - Trummi 21 - 1971 2.JPG| Asuintalo Trummi 21 (1971)
Tallinna Linnahall.jpg|Urheilu- ja monitoimikeskus Linnahall (1980).
Sakala keskus (rahvasuus tuntud kui Karla katedraal) 2006.jpg|Vuonna 2006 purettu Sakala-keskus (1985).
National Library of Estonia3-m.jpg|Viron kansalliskirjasto (1993).



## Lähteet

## Aiheesta muualla

*Raine Karp   (delfi.ee)
Alexander Danilov

**Alexander Danilov** (s. 10. marraskuuta 1969 Moskova, Neuvostoliitto) on israelilainen pistooliampuja.

Danilov saavutti MM-kilpailuissa Lahdessa 2002 hopeaa 25 m vakiopistoolissa tuloksella 580. Hän pääsi uusimaan maailmanmestaruudesta mutta hävisi uusinnassa tanskalaiselle René Vognille kahdella pisteellä ammuttuaan 137 pistettä.

## Lähteet
*Profiili ISSF Newssissä
*ISSF:n tietokanta
Auxerre

**Auxerre** on kunta Keski-Ranskan Burgundissa. Se on Yonnen departementin prefektuuri (pääkaupunki). Asukkaita Auxerressa on runsaat 40&nbsp;000. Kaupungin jalkapallojoukkue AJ Auxerre pelaa Ranskan toiseksi korkeimmalla sarjatasolla.

## Aiheesta muualla
Sonny Fortune

**Sonny Fortune** (19. toukokuuta 1939 – 25. lokakuuta 2018 New York, Yhdysvallat) oli yhdysvaltalainen jazzmuusikko. Vaikka hän oli erikoistunut alttosaksofoniin ja huiluun, hän hallitsi myös useita muita instrumentteja.

Fortune teki pitkän uransa aikana yhteistyötä muiden muassa Elvin Jonesin, Mongo Santamarían, Leon Thomasin, McCoy Tynerin, Miles Davisin ja Nat Adderleyn kanssa. Hän johti myös omaa yhtyettään.

## Lähteet
Sterling Price

**Sterling "Old Pap" Price** (20. syyskuuta 1809 – 29. syyskuuta 1867) oli missourilainen poliitikko ja etelävaltioiden armeijan kenraali Yhdysvaltain sisällissodassa. 

Hän oli syntynyt Farmvillessä, Prince Edwardin piirikunnassa Virginiassa. Hän kävi Hampden-Sydneyn collegen, jossa opiskeli lakia. 1831 hän muutti perheineen Missouriin, jossa hän työskenteli hotellinjohtajana ja sekatavarakaupassa. 1833 hän nai Martha Headin, jonka kanssa sai seitsemän lasta. Hän taisteli vuoden 1838 mormonisodassa ja Meksikon-Amerikan sodassa, jossa hän yleni everstiksi. Hän oli myös Missourin edustajainhuoneessa seitsemän vuotta 1840-1847. Meksikossa hän yleni prikaatinkenraaliksi ja palveli sodan jälkeen Missourin kuvernöörinä 1853-1857. Hän toimi myös rautateillä ja tupakkafarmarina.

Sisällissodan alussa hän liittyi konfederaation läntiseen armeijaan kenraalimajurina. Hän osallistui Wilson's Creekin, Lexingtonin, Pea Ridgen, Corinthin, Helenan, Carthagen, Prairie D'Anen, Pilot Knobin, Westportin ja Mine Creekin taisteluihin. Useimmat taisteluista päättyivät hänen tappioonsa. Hän johti 1864 konfederaation epäonnista yritystä kaapata Missouri takaisin Unionilta. Sodan lopussa hän vei joukkonsa ennemmin Meksikoon kuin antautui Unionille.

Hän johti konfederaation siirtokuntaa Velacruzissa, ja hankkeen epäonnistuttua hän palasi Missouriin. Hän kuoli St. Louisissa Missourissa ja on haudattu Bellafontainen hautausmaahan.
Franz Kalchmair

**Franz Kalchmair** (22. joulukuuta 1939 – helmikuu 2020) oli itävaltalainen bassolaulaja. Hän syntyi Thalheim bei Welsissä ja opiskeli Bruckner-konservatoriossa Linzissä. Hän tulkitsi useiden oopperasäveltäjien tunnettuja bassorooleja, kuten Verdin *[[Falstaff]]in*. Lisäksi hänet tunnetaan muiden muassa J. S. Bachin kantaateista. 

## Lähteet
Pasi Horttanainen

Pasi Horttanainen (syntynyt 1975 Juankoski) on suomalainen harmonikansoittaja, harmonikansoiton- ja musiikinopettaja, säveltäjä ja sovittaja.

## Tausta
Pasi Horttanainen aloitti harmonikansoiton 9-vuotiaana käyden tunneilla paikallisessa kansalaisopistossa. Jo nuorena Pasi oli mukana pelimanniyhtyeissä sekä säesti kansantanssijoita. 1990-luvulla hän osallistui läänin ja valtakunnallisiin taidetapahtumiin sekä 1993 Suomen pelimannimestaruuskilpailuihin.

## Ura
1994 Horttanainen voitti Kultainen Harmonikka -kilpailussa miesten sarjan vuonna 1994.Pasin ensimmäinen sooloalbumi "Koskettavasti" tehtiin 1994. Horttanainen opiskeli harmonikansoittoa Keski-Suomen konservatoriossa sekä musiikkikasvatusta Jyväskylän yliopistossa. Sooloalbumin ohella hän on toiminut rivimuusikkona useilla levyillä sekä esiintynyt Suomessa ja ulkomailla (esim. Virossa ja Australiassa).

Pasi Horttanainen on esiintynyt useiden tunnettujen laulajien kanssa (esimerkiksi mainittakoon Maija Hapuoja, Marja-Liisa Kuosmanen, Aki Hietala, Erkki Räsänen ja Tapani Kansa). Horttanainen on tehnyt vuosien aikana sävellyksiä harmonikalle, laulusävellyksiä ja pienyhtyesovituksia. 

Horttanainen on työskennellyt Kuopion Kaupunginteatterissa muusikkona (harmonikka, koskettimet) seuraavissa musikaaleissa: Kilpakosijat 2010-2011; Siunattu hulluus 2012-13 (solo accordion); Annie Get Your Gun 2016-17; Fiddler On The Roof 2017-18 (with Kuopio Symphony Orchestra); Cabaret 2019-20; Producers - Homma hoituu 2023-2024.

Pasi on työskennellyt vuodesta 2002 Nilsiässä yhtenäiskoulun ja lukion musiikinopettajana sekä johtanut musiikinopettajan työn ohella vuosina 2003-2011 Nilsiän Nuoriso-orkesteria.

## Diskografia

* Koskettavasti (1994, sooloalbumi)
* kokoelmalevyllä soolokappale "Czardas" (2011)
* "Kaikille rakkailleni" 2004 (Marja-Liisa Kuosmanen)
* "Elämän maku"-levyllä 2008 kappaleessa "Elämän maku" (Marja-Liisa Kuosmanen)
* "Suudelmin suljetut kirjeet" 2015 (Maija Hapuoja)

## Teoksia

* Harmonikkakappaleita, laulusävellyksia ja pienyhtyesovituksia
* musiikkinäytelmiä nuorisolle
** säveltäjä: Karkkikaupan Kaija (2009) Tekstit: Maria Korkalainen
** säveltäjä: Leidansilmä (2021) Tekstit: Maria Korkalainen
*  Opinnäytetyö: Pasi Horttanainen: Ympäröivät yhteisöt. Yhteisön merkitys neljän juankoskelaisen musiikin tekijän musiikillisiin kokemuksiin ja elämänsisältöihin (pdf) (Musiikkikasvatuksen Pro Gradu -työ) 2004. Jyväskylä: Jyväskylän yliopisto, musiikin laitos.

## Lähteet

## Aiheesta muualla
* 
* Pasi Horttanaisen kotisivut: www.pasihorttanainen.com
Fritz Peterson

**Fritz Fred Peterson** (8. helmikuuta 1942 – 11. huhtikuuta 2024) oli yhdysvaltalainen baseballpelaaja. Hän syntyi Chicagossa Illinoisissa, ja oli Major League -tason syöttäjänä vuosina 1966–1976. 

Petersonin ammattilaisseurat olivat New York Yankees (1966–1974, 1976) ja Cleveland Indians (1974–1976). Peterson pelasi tähdistöottelussa vuonna 1970.

## Lähteet
Jim Bouton

**James Alan "Jim" Bouton** (8. maaliskuuta 1939 – 10. heinäkuuta 2019) oli yhdysvaltalainen baseballpelaaja. Hän pelasi Major League -tason syöttäjänä alun perin vuosina 1962–1970, mutta palasi tilapäisesti vielä vuonna 1978. 

Bouton pelasi tähdistöottelussa vuonna 1963. Hänen ammattilaisseuransa olivat New York Yankees (1962–1968), Seattle Pilots (1969), Houston Astros (1969–1970) ja Atlanta Braves (1978).

Bouton kirjoitti baseballkokemuksistaan kirjan *Ball Four* (1970).

## Lähteet
Veikko Männikkö

**Veikko Iisakki Männikkö** (28. joulukuuta 1921 Jalasjärvi – 19. kesäkuuta 2012) oli suomalainen kreikkalais-roomalaisen tyylin painija.

Männikkö edusti Suomea kaksien olympialaisten painikilpailuissa. Lontoossa 1948 hän sijoittui kreikkalais-roomalaisen painin 73 kilon sarjassa neljänneksi. Helsingissä 1952 hän paini samassa sarjassa, mutta loukkaantui ja karsiutui jatkosta toisen ottelukierroksen jälkeen.

Seuratasolla Männikkö edusti Sydänmaan Karhua, Seinäjoen Sisua sekä Seinäjoen Paini-Miehiä, jonka perustajajäsen hän on. Hän voitti Suomen mestaruuden vuosina 1946, 1950, 1951 ja 1952 sekä lisäksi kaksi SM-hopeaa ja yhden SM-pronssin. TUL:n mestaruuksia hän voitti seitsemän kappaletta vuosina 1947–1953.

Huippuvuosinaan Männikkö joutui kärsimään Suomen urheiluelämän poliittisista ristiriidoista. Vuoden 1950 Malmön MM-kisoihin häntä pidettiin itsestään selvänä joukkueen jäsenenä. Työväen Urheiluliiton ja Suomen Painiliiton yhteistyösopimuksen katkeaminen juuri ennen kisoja johti kuitenkin siihen, että Malmöhön lähetettiin Painiliiton edustajana Matti Simanainen, jonka Männikkö oli yleensä ja erityisesti myös MM-karsinnoissa voittanut. Kun Matti Simanainen voitti maailmanmestaruuden Malmössä ja kun Männikkö pian kisojen jälkeen voitti Simanaisen, kertoivat lehdet ”moraalisen maailmanmestarin Männikön” voittaneen maailmanmestari Simanaisen. Männikkö ei kantanut Simanaiselle kaunaa, se ei ollut hänen tapaistaan, vaan ystävällinen yhteydenpito postikortein jatkui pitkään senkin jälkeen, kun Simanainen oli muuttanut Floridaan.

Männikköä sanottiin herrasmiespainijaksi ja häntä pidettiin esimerkillisenä urheilijapersoonana.

Veikko Männikkö toimi koko työuransa autoalalla, muun muassa Volvo-autojen piiriedustajana 1950- ja 1960-luvuilla Seinäjoella – ensin liikkeen johtajana ja sitten itsenäisenä yrittäjänä – sekä myöhemmin 1970-luvulla Oy Veho Ab:n myyntipäällikkönä Kouvolassa.

## Lähteet
* 
* 

### Viitteet

## Aiheesta muualla
* Maennikoe, Veikko (FIN) iat-uni-leipzig.de